**Zmluva o nájme nebytových priestorov**

 **č. 109/26020/2024**

uzatvorená v zmysle zákona č. 116/1990 Zb. o nájme a podnájme nebytových priestorov v znení neskorších predpisov (ďalej len „Zákon o nájme a podnájme nebytových priestorov“)

(ďalej len „Zmluva“)

**Prenajímateľ:** Mestské hospodárstvo a správa lesov, m.r.o., Trenčín

**Sídlo:**  ul. Soblahovská číslo 65, 912 50 Trenčín,

**Štatutárny orgán:** Ing. Roman Jaroš, riaditeľ organizácie

**IČO:** 37 920 413

**DIČ:** 2021916083

Bankové spojenie: ČSOB a.s., pobočka Trenčín

**IBAN:** SK40 7500 0000 0040 1657 2319, VS 26020-II.

SWIFT/BIC: CEKOSKBX

**Register:** Zriaďovacia listina Mesta Trenčín, schválená uznesením Mestského zastupiteľstva v Trenčíne, číslo 451, zo dňa 16.12.2004

(ďalej len „Prenajímateľ“)

**Nájomca:**

**Sídlo:**

**Štatutárny orgán:**

**IČO:**

**IČ DPH:**

**Bankové spojenie:**

**Register:**

(ďalej len „Nájomca“)

(Prenajímateľ a Nájomca spoločne aj „Zmluvné strany“)

**Článok I**

**Predmet nájmu**

1. Prenajímateľ prenecháva do užívania Nájomcovi predmet nájmu, ktorým sú nebytové priestory, nachádzajúce sa v objekte mestského letného kúpaliska na Ostrove v Trenčíne, o výmere 30,27 m² = Bufet II. (B II.),  za účelom ich využitia na poskytovanie gastronomických služieb – občerstvenie, predaj širokého sortimentu teplých a studených jedál a nápojov bez možnosti predaja mrazených výrobkov s výnimkou ľadovej drte a časť pozemku so zastrešenou plochou o výmere 53,10 m² = Terasa II. (T II.), za účelom zriadenia letnej terasy prislúchajúcej k nebytovým priestorom a časť pozemku s trávnatou plochou o výmere 40,00 m2 OP II. za účelom vytvorenia oddychového priestoru. Nebytový priestor B II. pozostáva z miestností: 1.30 – vstup personál, 1.31 – výdaj, 1.32 – sklad, 1.33 – šatňa personál, 1.34 – hygienické zariadenie personál. Predmet nájmu je v objekte situovaný tak, ako je uvedené v situačnom nákrese, ktorý tvorí prílohu č. 1 tejto Zmluvy.

**Článok II**

**Účel nájmu**

1. Prenajímateľ prenecháva Predmet nájmu, uvedený v článku I tejto Zmluvy na dočasné užívanie Nájomcovi za účelom poskytovania gastronomických služieb – občerstvenia, predaj širokého sortimentu teplých a studených jedál a nápojov najmenej v rozsahu podľa prílohy č. 2 tejto Zmluvy, za účelom zriadenia letnej terasy, prislúchajúcej k nebytovým priestorom a za účelom vytvorenia oddychového priestoru.

**Článok III**

**Doba nájmu**

1. Nájom Predmetu nájmu uvedeného v článku I tejto Zmluvy sa uzatvára na dobu určitú, a to na letnú sezónu 2024, 2025 a 2026. Pre letnú sezónu 2024 **od 21.6.2024 do 01.09.2024.** Doba trvania sezóny 2025 a sezóny 2026 bude určená písomným dodatkom k tejto Zmluve, ktorý sú zmluvné strany povinné uzavrieť najneskôr do 31.5. príslušného roka (ďalej len „Dodatok k sezóne“).

**Článok IV**

**Cena za nájom a energie**

1. Zmluvné strany sa dohodli, že nájomné za užívanie Predmetu nájmu uvedeného v článku I tejto Zmluvy je vypočítané ako predpokladaný počet prevádzkových dní pre konkrétnu sezónu x ..... €/prevádzkový deň podľa výsledku v elektronickej aukcii. Nájomné za letnú sezónu 2024 je určené vo výške ..................€ - 73 x ..... €/prevádzkový deň. Výška nájomného pre sezónu 2025 a 2026 sa bude upravovať – zvyšovať o mieru inflácie za predchádzajúci kalendárny rok oficiálne vyhlásenú Štatistickým úradom Slovenskej republiky a bude určená po stanovení presného termínu pre danú sezónu a vypočítaná v Dodatku k sezóne.
2. Zmluvné strany sa dohodli, že Nájomca je povinný zaplatiť Prenajímateľovi za energie a služby spojené s nájmom za každú sezónu:
* iné služby - odvoz odpadu a pod. 280,00 €/paušálna platba
* dodávka elektrickej energie 1.600,00 €/preddavok
* vodné a stočné 50,00 €/preddavok

V paušálnej platbe iných služieb nie je zahrnutá likvidácia odpadu uvedená v čl. V ods. 26 Zmluvy. Nájomca si tento druh odpadu likviduje sám na vlastné náklady.

1. Nájomné za sezónu 2024 uvedené v čl. IV ods. 1) tejto Zmluvy vo výške ............... € a platbu za energie a služby spojené s nájmom vo výške **1.930,- €** podľa ods. 2) tohto článku uhradí Nájomca po podpise tejto Zmluvy najneskôr do **15.5.2024** prevodným príkazom na účet Prenajímateľa uvedený v záhlaví tejto Zmluvy. Platobná podmienka je splnená pripísaním uvedenej čiastky na účet Prenajímateľa. Termín splatnosti nájomného a platieb za energie a služby spojené s nájmom podľa ods. 2) tohto článku za sezóny 2025 a 2026 bude dohodnutý v Dodatku k sezóne.
2. Nájomca je povinný najneskôr pri podpise tejto Zmluvy poukázať na účet Prenajímateľa IBAN: SK93 7500 0000 0040 1657 2335, ČSOB a.s., čiastku vo výške **500,- EUR** ako zábezpeku (ďalej v texte označovaná ako „kaucia“) pre prípad vzniku škody následkom porušenia niektorej povinnosti Nájomcu, nezaplatenia nedoplatku po vyúčtovaní skutočnej spotreby energií alebo pre prípad vzniku nároku na zmluvné pokuty podľa čl. Vl ods. 4 Zmluvy. Kaucia musí byť na účte Prenajímateľa počas celej doby trvania Zmluvy.
3. Vzhľadom k tomu, že Nájomca v elektronickej aukcii zložil na účet Prenajímateľa zábezpeku vo výške 500,- EUR, ktorú mu je Prenajímateľ povinný vrátiť, platí, že táto zábezpeka sa započítava s kauciou, ktorú je Nájomca povinný uhradiť Prenajímateľovi podľa ods. 4 tohto článku Zmluvy.
4. V prípade vzniku škody na Predmete nájmu presahujúcej bežné opotrebenie spôsobené riadnym užívaním, je Prenajímateľ oprávnený použiť prostriedky tvoriace kauciu podľa ods.4 tohto článku na pokrytie nákladov vynaložených na odstránenie následkov škody, na úhradu zmluvných pokút a na úhradu nedoplatku, nezaplateného do lehoty splatnosti uvedenej na faktúre, vzniknutého na základe vyúčtovania skutočnej spotreby energií podľa tejto Zmluvy. V prípade, ak náklady na odstránenie následkov škody a/alebo zmluvnej pokuty a/alebo nezaplateného nedoplatku za energie budú vyššie ako kaucia, zaväzuje sa Nájomca uhradiť Prenajímateľovi rozdiel medzi kauciou a skutočne vynaloženými nákladmi a/alebo vyčíslenými zmluvnými pokutami v lehote 7 dní odo dňa, kedy bude Nájomcovi doručená výzva na úhradu obsahujúca doklady preukazujúce vynaložené náklady a/alebo vyčíslenie zmluvnej pokuty a/alebo nezaplateného nedoplatku za energie. V prípade, že bude počas trvania Zmluvy kaucia použitá na niektorú z uvedených platieb, Nájomca je povinný doplatiť sumu kaucie do 10 dní odo dňa jej zníženia, a to z dôvodu, aby počas celého trvania Zmluvy bola kaucia vo výške 500,- Eur.
5. V prípade, že bude Predmet nájmu Prenajímateľovi odovzdaný Nájomcom v nepoškodenom stave, resp. v stave zodpovedajúcom obvyklému opotrebovaniu a ak Nájomcovi nevznikne nedoplatok na spotrebe energií nezaplatený do lehoty splatnosti a právo Prenajímateľa na zmluvnú pokutu, Prenajímateľ poukáže kauciu najneskôr do 30.09.2026 na účet Nájomcu, z ktorého bola platba prijatá, prípadne na iný bankový účet, ak o to Nájomca Prenajímateľa včas písomne požiada.
6. Vyúčtovanie nájomného podľa skutočného počtu prevádzkových dní vykoná Prenajímateľ s Nájomcom do 14 dní po ukončení sezóny vždy za danú sezónu, po vzájomnom písomnom odsúhlasení obidvoma Zmluvnými stranami. V prípade preplatku Prenajímateľ tento vráti Nájomcovi najneskôr do 30.9. kalendárneho roka.
7. Vyúčtovanie energií podľa skutočnej spotreby vykoná Prenajímateľ s Nájomcom do 14 dní po ukončení sezóny vždy za danú sezónu, po vzájomnom písomnom odsúhlasení obidvoma Zmluvnými stranami. V prípade preplatku Prenajímateľ tento vráti Nájomcovi najneskôr do 30.9. kalendárneho roka. Ak vznikne nedoplatok za energie, Nájomca je povinný uhradiť Prenajímateľovi rozdiel v lehote do 7 dní odo dňa vystavenia faktúry. V prípade, že Nájomca nedoplatok neuhradí v stanovenej lehote, bude sa postupovať v zmysle článku IV ods. 6 Zmluvy.

**Článok V**

**Práva a povinnosti Zmluvných strán**

1. Nájomca je oprávnený užívať Predmet nájmu uvedený v čl. I tejto Zmluvy len na dohodnutý účel nájmu a počas termínu určeného pre každoročnú sezónu.
2. Nájomca nie je oprávnený prenechať Predmet nájmu alebo jeho časť do podnájmu tretej osobe.
3. Nájomca je povinný oznámiť Prenajímateľovi bez zbytočného odkladu akékoľvek zmeny týkajúce sa najmä jeho obchodného mena, právnej formy, sídla a predmetu činnosti.
4. Nájomca je povinný starať sa o Predmet nájmu so starostlivosťou riadneho hospodára.
5. Nájomca zodpovedá Prenajímateľovi za prípadné škody spôsobené v dôsledku neodborného užívania Predmetu nájmu, poškodzovania alebo v dôsledku nedodržania požiarno-bezpečnostných predpisov. Vznik požiaru, havárie, poruchy alebo inej udalosti v Predmete nájmu je Nájomca povinný neodkladne oznámiť Prenajímateľovi a v zmysle príslušných všeobecne záväzných právnych predpisov vykonať ohlasovaciu povinnosť.
6. Bežnú údržbu a opravy súvisiace s užívaním Predmetu nájmu, upratovanie Predmetu nájmu si zabezpečuje Nájomca na vlastné náklady. Za bežnú údržbu a opravy sa na účely tejto Zmluvy považuje údržba alebo opravy, ktorých hodnota nepresiahne jednotlivo 150,- €.
7. Nájomca je povinný plniť v prenajatých priestoroch povinnosti vyplývajúce z predpisov:
* zák. č. 124/2006 Z. z. o bezpečnosti a ochrane zdravia pri práci v znení neskorších predpisov
* zák. č. 314/2001 Z. z. o bezpečnosti a ochrane pred požiarmi v znení neskorších predpisov
* vyhláška Ministerstva vnútra SR č. 121/2002 Z. z. o požiarnej prevencii v platnom znení
* zák. č. 42/1994 Z. z. o civilnej ochrane obyvateľstva v znení neskorších predpisov.
1. Nájomca sa zaväzuje vykonávať kontrolu v zmysle vyhlášky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami, tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
2. Nájomca je povinný umožniť vstup povereným zamestnancom Prenajímateľa na kontrolu Predmetu nájmu a kontrolu účelu nájmu a poskytnúť všetku súčinnosť potrebnú pre riadne a včasné vykonanie kontroly.
3. Zmluvné strany sa dohodli, že Nájomca je oprávnený na Predmete nájmu alebo na zariadení umiestnenom na Predmete nájmu umiestniť reklamu iba po predchádzajúcom odsúhlasení s Útvarom hlavného architekta.
4. Pri skončení nájmu v zmysle článku VI ods. 1) písm. a) až c) tejto Zmluvy je Nájomca povinný vypratať nebytový priestor, upratať a vymaľovať priestory bezodplatne a na vlastné náklady, a to do 3 dní odo dňa skončenia nájmu. Nájomca je povinný odovzdať Predmet nájmu v stave, v akom ho prevzal do užívania, zodpovedajúcom dohodnutému účelu a primeranému opotrebeniu.
5. V prípade skončenia nájmu odstúpením od Zmluvy v zmysle článku VI ods. 1) písm. d) je Nájomca povinný Predmet nájmu vypratať v deň skončenia nájomného vzťahu najneskôr do 20:00 hod. a upratať, vymaľovať a odovzdať predmet nájmu bezodplatne, a na vlastné náklady a to do 12,00 hod. na druhý deň odo dňa skončenia nájmu. Nájomca je povinný odovzdať Predmet nájmu v stave, v akom ho prevzal do užívania, zodpovedajúcom dohodnutému účelu a primeranému opotrebeniu.
6. Nájomca sa zaväzuje, že otváracie hodiny Predmetu nájmu budú v súlade s otváracími hodinami letného kúpaliska.
7. Nájomca sa zaväzuje pre prípad konania spoločenských akcií povolených Mestom Trenčín, predĺžiť otváracie hodiny a zabezpečiť svoje služby počas celej doby trvania spoločenskej akcie v prípade, ak ho Prenajímateľ o to písomne požiada najmenej tri dni pred konaním spoločenskej akcie.
8. Prenajímateľ nezodpovedá za akékoľvek škody na vnesených veciach do Predmetu nájmu a nie je povinný uzatvárať v tomto zmysle žiadne poistné zmluvy. Prenajímateľ nezodpovedá za vybavenie, ktoré si v období medzi jednotlivými sezónami ponechá Nájomca v prenajatých priestoroch.
9. Prenajímateľ nie je povinný v prípade skončenia nájmu akýmkoľvek spôsobom poskytnúť Nájomcovi náhradné priestory.
10. Nájomca nie je oprávnený vykonávať zmeny na Predmete nájmu bez predchádzajúceho písomného súhlasu Prenajímateľa.
11. Prenajímateľ vedie písomnú evidenciu prevádzkových dní letného kúpaliska. Za prevádzkový deň sa považuje ten deň, kedy je prevádzka letného kúpaliska otvorená minimálne 3 hodiny a pripraví podklad pre vyúčtovanie nájomného.
12. Prenajímateľ vykoná odpočty meračov energií (el. energia, vodné, stočné) pred začiatkom sezóny a po ukončení sezóny a pripraví podklad pre vyúčtovanie energií.
13. Vybavenie terasy a oddychového priestoru zabezpečuje Nájomca počas celej doby nájmu v požadovanom rozsahu vybavenia a v požadovanej svetlej škále farieb od bielej cez svetlobéžovú až svetlosivú podľa schválenej vizualizácie Útvarom územného plánovania pri MsÚ Trenčín, ktorú Nájomca predložil v elektronickej aukcii.
14. Nájomca je povinný používať na výdaj občerstvenia výlučne papierové misky, tácky, kompostovateľný príbor. Občerstvenie a výrobky, ktoré nebude zákazník konzumovať na mieste, je Nájomca povinný baliť do papierových obalov a vreciek.
15. Nájomca, ktorý je predajcom nápojov, je povinný používať výlučne vratné poháre a zabezpečiť si kompletný servis spojený s používaním vratných pohárov vrátane umývania v profesionálnom umývacom zariadení povolenom RÚVZ.
16. Nájomca nie je oprávnený podávať nápoje v iných ako vratných pohároch okrem nápojov, ktoré sa podávajú v maximálnom objeme 0,1l, a to výlučne kávu a ochutnávky nápojov. Tieto je Nájomca oprávnený podávať v papierovom pohári o objeme 0,1 l.
17. Prenajímateľ je oprávnený kontrolovať certifikáty používaného riadu. Nájomca je povinný na požiadanie predložiť Prenajímateľovi vyhlásenie o zhode používaných riadov.
18. Povinnosťou Nájomcu je počas doby nájmu udržiavať poriadok a čistotu vonkajšej plochy v okolí predmetu nájmu (terasa, oddychový priestor) a je povinný separovať vyprodukovaný odpad na vyhradenom mieste do nádob na to určených.
19. Nájomca je povinný zabezpečiť zhodnotenie odpadového oleja a tukov vrátane biologických rozložiteľných kuchynských odpadov, (ako sú zvyšky jedla, odpady z kuchyne) vznikajúcich pri príprave občerstvenia formou zberných nádob určených na tento druh odpadu a tieto na vlastné náklady likvidovať. Nájomca je povinný preukázať Prenajímateľovi, že disponuje zbernou nádobou.
20. Nájomca je povinný otvoriť výdajné miesto s nápojmi na terase s platobným miestom vždy po tom, čo ho Prenajímateľ informuje že návštevnosť kúpaliska presiahla počet 1000 návštevníkov. Prenajímateľ môže jednostranne písomným rozhodnutím, ktoré je povinný doručiť Nájomcovi, meniť počet návštevníkov kúpaliska, pri ktorom je Nájomca povinný otvoriť výdajné miesto na terase s platobným miestom. V prípade, že denná návštevnosť kúpaliska dosiahne počet, ktorý predpokladá otvorenie výdajného miesta na terase v zmysle tohto odseku, Prenajímateľ resp. poverený zamestnanec Prenajímateľa prostredníctvom písomného formulára informuje Nájomcu resp. zamestnanca Nájomcu o vzniku povinnosti otvoriť výdajné miesto s nápojmi na terase s platobným miestom. Nájomca resp. zamestnanec Nájomcu je povinný potvrdiť prevzatie informácie svojím podpisom na formulári.

**Článok VI**

**Skončenie nájmu a sankcie**

1. Nájom zaniká:
2. uplynutím doby, na ktorú sa nájom dojednáva,
3. písomnou dohodou Zmluvných strán,
4. výpoveďou podľa § 9 ods. 2 a 3 Zákona o nájme a podnájme nebytových priestorov,
5. odstúpením od Zmluvy.
6. Výpovedná lehota je jednomesačná. Výpovedná lehota začína plynúť od prvého dňa mesiaca nasledujúceho po doručení výpovede.
7. Odstúpenie musí byť písomné a jeho účinky nastávajú okamihom doručenia druhej Zmluvnej strane. Týmto okamihom sa zároveň Zmluva ruší. Prenajímateľ je oprávnený odstúpiť od tejto Zmluvy, ak:
8. Nájomca neposkytne súčinnosť potrebnú na vykonanie kontroly Predmetu nájmu Prenajímateľom podľa čl. V ods. 9 tejto Zmluvy,
9. otváracie hodiny Predmetu nájmu, nebudú v súlade s otváracími hodinami letného kúpaliska podľa čl. V ods. 13 tejto Zmluvy,
10. v rozpore s čl. V ods. 17 tejto Zmluvy Nájomca vykoná zmenu vzhľadu Predmetu nájmu,
11. napriek opätovnému upozorneniu Prenajímateľa Nájomca v primeranej lehote neodstráni nedostatky v oblasti hygienických, požiarnych, technických a bezpečnostných predpisov,
12. Nájomca v zariadení umiestnenom na Predmete nájmu nedodrží minimálny rozsah sortimentu uvedený v prílohe č. 2 tejto Zmluvy.
13. V prípade, ak
14. otváracie hodiny Predmetu nájmu, nebudú v súlade s otváracími hodinami letného kúpaliska podľa čl. V ods. 13 tejto Zmluvy alebo ak Nájomca nepredĺži prevádzkovú dobu podľa čl. V ods. 14 Zmluvy, má Prenajímateľ nárok na zmluvnú pokutu vo výške 30 € za každú aj začatú hodinu, počas ktorej nebude Predmet nájmu otvorený v čase otváracích hodín letného kúpaliska alebo v čase trvania spoločenskej akcie povolenej mestom Trenčín.
15. Nájomca v Predmete nájmu nedodrží minimálny rozsah sortimentu uvedený v  prílohe č. 2 tejto Zmluvy, má Prenajímateľ nárok na zmluvnú pokutu vo výške 200,- € za každý deň, v ktorom sortiment nezodpovedal rozsahu podľa prílohy č. 2 tejto Zmluvy,
16. Nájomca poruší akúkoľvek povinnosť podľa čl. V ods. 20 až 26 tejto Zmluvy, má Prenajímateľ nárok na zmluvnú pokutu vo výške 100 € za každé jednotlivé porušenie. Zmluvná pokuta môže byť uložená aj opakovane.
17. Nájomca neotvorí výdajné miesto na terase podľa čl. V ods. 27 tejto Zmluvy, má Prenajímateľ nárok na zmluvnú pokutu vo výške 50 € za každé porušenie. Nájomca môže byť pokutovaný aj opakovane v priebehu jedného dňa, ak napriek opakovanej informácii zo strany Prenajímateľa o počte návštevníkov kúpaliska neotvorí výdajné miesto na terase.

# **Článok VII**

**Doručovanie**

1. Doručením akýchkoľvek písomností na základe tejto Zmluvy alebo v súvislosti so Zmluvou medzi Zmluvnými stranami sa rozumie doručenie písomnosti doporučene poštou na adresu Zmluvnej strany uvedenej v záhlaví tejto Zmluvy. Za deň doručenia písomnosti sa pokladá aj deň, v ktorý Zmluvná strana odoprie doručovanú písomnosť prevziať alebo v ktorý márne uplynie úložná doba pre vyzdvihnutie si zásielky na pošte alebo v ktorý je na zásielke preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
2. Pre potreby doručovania prostredníctvom pošty sa použijú adresy na doručovanie Zmluvných strán uvedené v záhlaví Zmluvy, ibaže odosielajúcej Zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností.
3. V prípade akejkoľvek zmeny adresy určenej na doručovanie písomností na základe tejto Zmluvy alebo v súvislosti so Zmluvou sa príslušná Zmluvná strana zaväzuje o zmene adresy písomne informovať druhú Zmluvnú stranu; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.

**Článok VIII**

**Odkladacia podmienka účinnosti**

1. Zmluvné strany sa dohodli, že táto Zmluva nadobudne účinnosť v súlade so znením § 47a ods. 2 zákona č. 40/1964 Zb. Občiansky zákonník po jej zverejnení, nie však skôr ako dňa **21.06.2024,** ak bude splnená odkladacia podmienka, a to Nájomcovi bude vydané rozhodnutie na uvedenie priestorov do prevádzky od Regionálneho úradu verejného zdravotníctva so sídlom v Trenčíne. Nájomca je povinný bezodkladne oznámiť Prenajímateľovi získanie uvedeného rozhodnutia.

**Článok IX**

**Vyššia moc**

1. Vyššia moc predstavuje prekážku, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a  že v čase podpísania tejto Zmluvy túto prekážku predvídala.
2. Žiadna zo Zmluvných strán nie je zodpovedná voči druhej zmluvnej strane za akékoľvek priame, nepriame či následné škody a náklady vyplývajúce z alebo v súvislosti s nesplnením si povinnosti z dôvodu zásahu vyššej moci. Akékoľvek škody spôsobené v dôsledku vyššej moci budú Zmluvné strany znášať na vlastné riziko.

**Článok X**

**Záverečné ustanovenia**

1. Na právne vzťahy osobitne neupravené touto Zmluvou sa primerane vzťahujú ustanovenia Zákona o nájme a podnájme nebytových priestorov a príslušné ustanovenia Občianskeho zákonníka.
2. Akékoľvek zmeny alebo doplnky k tejto Zmluve možno vykonať len písomnou dohodou, formou dodatku k Zmluve, ktorý musí byť podpísaný obidvoma Zmluvnými stranami a označený príslušným poradovým číslom.
3. Táto Zmluva bola vyhotovená v štyroch právne rovnocenných exemplároch, pričom Prenajímateľ obdrží 2 rovnopisy a Nájomca 2 rovnopisy Zmluvy.
4. Táto nájomná zmluva bola uzatvorená v zmysle § 9a ods. 1 zák. č. 138/1991 Zb. o majetku obcí v znení neskorších predpisov a schválená uznesením MsZ v Trenčíne konaného dňa 29.05.2024.
5. Zmluvné strany prehlasujú, že sú oboznámené s obsahom tejto Zmluvy, že je uzatvorená určite, vážne a zrozumiteľne, že obsah Zmluvy vyjadruje ich vôľu, zaväzujú sa svoje záväzky dobrovoľne plniť a na znak súhlasu so všetkými jej ustanoveniami bez výhrad ju vlastnoručne podpísali oprávnení zástupcovia oboch Zmluvných strán.

v Trenčíne dňa v Trenčíne dňa

*Prílohy:*

***Príloha č. 1 – Situačný nákres***

***Príloha č. 2 – Špecifikácia sortimentu predaja***

....................................... ....................................

 za Prenajímateľa za Nájomcu

**MHSL, m.r.o., Trenčín**

 **Ing. Roman Jaroš**

 riaditeľ organizácie